Tamar (bibelsk person)

Tamar (hebraisk: , «Daddelpalme») var i henhold til Første Mosebok i den hebraiske Bibelen (det gamle testamente) svigerdatter av Juda (to ganger) foruten også mor til to av hans sønner, tvillingene Peres og Serah. Nettbibelen: Første Mosebok 38:29-30

 Tamar i Første Mosebok 
 Forbannet 
I kapittel 38 av Første Mosebok er Tamar først beskrevet som den som gifter seg med Judas eldste sønn Er. Ettersom Er var ond ble han drept av Gud. Dancy, J. (2002): The Divine Drama: the Old Testament as Literature, ISBN 978-0-7188-2987-2, s. 92 Den leviratiske forening er en form for ekteskap hvor en kvinne gifter seg med sin ektemanns bror ved hans død om ekteskapet ikke har produsert barn for således å fortsette den døde ektemakens slekt. Begrepet er avledet fra latinske levir som betyr «ektefellens bror». Ved levirat ba Juda sin andre sønn Onan gifte seg med Tamar slik at slekten skulle kunne fortsette. Imidlertid var Onan ikke innstilt på å gjøre Tamar gravid med det som ville bli hans avdøde brors barn, og utførte coitus interruptus ved at han «lot sæden gå til spille på jorden».Første Mosebok 38:9 Denne handlingen ble bedømt ondt av Jahve, og således døde Onan selv, som sin bror, for sine handlingers skyld. Ved dette tidspunkt er Juda framstilt slik at han anså at Tamar var forbannet, og han var derfor motvillig til henne videre til sin yngste og gjenværende sønn Sjela. Isteden ba han Tamar om vente på Sjela og at han vokste opp, men etter hvert som tiden gikk ga Juda ikke Tamar til Sjela i ekteskap.Første Mosebok 38:6-14

 Tamar og Juda 
På den tiden hvor Sjela vokste opp var Juda blitt enkemann. Etter at Juda hadde sørget over at hans hustru var død, planla han å gå til «saueklipperne i Timna sammen med sin venn Hira fra Adullam».Første Mosebok 38:12 Da Tamar hørte dette kledde hun seg til som en prostituert ved å dekke til ansiktet med et slør og dro i forvegen til Enajim som lå langs vegen til Juda. Tamars plan var bli gjort gravid for siden å kunne føde et barn av Judas slekt. Da Juda så henne stå ved vegen, gjenkjente han ikke og trodde hun var en kvinne som solgte seksuelle tjenester på grunn av sløret. Han ba om hennes tjenester ved å si: «Kom, la meg få gå inn til deg!» Hun krevde et geitekje som betaling og for sikre at han betalte krevde hun hans stokk, segl og snor som pant. Juda fikk sendt en geit til Enajim for å utløse panten som kvinnen hadde, men da var hun ikke å finne, og ingen kjente til noen prostituert i Enajim. Første Mosebok 38:12-23

Tre måneder senere ble Tamar anklaget for prostitusjon da det ble oppdaget at hun var gravid. Da Juda hørte om dette beordret han at hun skulle bli brent til døde. Tamar sendte staven, seglet og snoren til Juda med beskjeden at den som eide disse tingene var den mann som hadde gjort henne med barn. Da Juda oppdaget disse gjenstandene og at de var hans egne, lot han henne løslate og deretter kom hun til å føde hans barn, tvillingene Peres og Serah. 

Peres er ifølge Bibelen og tradisjon en stamfar til kong David av Israel og i henhold til etiopisk tradisjon ble Peres en konge av Persia. Kebra Nagast, kapittel 77.

 Tekstkritikk 
Bibelforskeren J. A. Emerton mener at fortellingen om Juda og Tamar inneholder «etiologiske motiver som omhandler de eponymiske forfedrene til Judas stamme.» Emerton, J. A. (1979): «Judah and Tamar» i: Vetus Testamentum 29, s. 405. Emerton hevdet at dødsfallene til Er og Onan reflekterer at to av stammene etter Juda som bar deres navn døde ut, «eller i det minste feilet å opprettholde en adskilt eksistens.» Det er fra Tamars tvillinger at Judas slekt fortsatte. Av Sjela har Bibelen intet mer å melde. Sloan, Sam: The Story of Tamar 

En teksttro vurdering ser fortellingen om Tamar som hvordan en enke skaffet seg avkom for seg selv og en arving for sin avdøde manns arv. Den viser en rettskaffen kvinne som risikerer livet og sitt omdømme for å skaffe seg det som er rettmessig hennes. Det er på linje ved den vedvarende jødiske opptatthet av sosial rettferdighet og viser også et av hovedtemaene i Første Mosebok: Guds løfte om å fortsette det jødiske folk gjennom mange generasjoner på tross av alle hindringer. Hennes iherdighet ble belønnet med å føde sønner og en av dem ble stamfar for kong David. «The Story of Tamar»

Ettersom fortellingen om Juda og Tamar inneholder både utroskap og hor, har fortellingen ikke inspirert mange religiøse kommentarer. Likevel er det de som mener at den inneholder praktisk lærdom:
Ikke vær for rask med å peke ut syndere.
Hold fast ved dine løfter.
Oppfyll dine familieforpliktelser. «The Story of Judah and Tamar» , eDevotions XXXVII-1 2009/2010

Den jødiske tradisjon i Talmud antyder at Tamars handlinger hadde den hensikt å unngå at Juda ble ydmyket. Berakot 43a Sotah 12b Både Genesis Rabba (B'reshith Rabba) og Talmud hevder at Tamar var israelitt, Genesis Rabba 85:9; Sotah 10a og at Juda endte opp med å gifte seg med henne og fortsatte et seksuelt forhold til henne. Sotah 10b Første Mosebok slo derimot fast at Juda ikke lenger hadde et ytterligere seksuelt forhold til Tamar.Nettbibelen: Første Mosebok 38:24-30

 Referanser 

 Eksterne lenker 

 John R. Huddlestun. Unveiling the Versions: The Tactics of Tamar in Genesis 38:15

Kategori:Bibelske personer